- बीएड छात्र को किया कॉलेज से निलंबित - Amar Ujala Hindi News
बीएड छात्र को किया कॉलेज से निलंबित
{"_id":"123-52483","slug":"Shahjahanpur-52483-123","type":"story","status":"publish","title_hn":"\u092c\u0940\u090f\u0921 \u091b\u093e\u0924\u094d\u0930 \u0915\u094b \u0915\u093f\u092f\u093e \u0915\u0949\u0932\u0947\u091c \u0938\u0947 \u0928\u093f\u0932\u0902\u092c\u093f\u0924","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
सेल्फ फाइनेंस हेड ने लगाए कई गंभीर आरोप
- सांसद ने डीएम से कहा: छात्रों पर नहीं हो कोई कार्यवाही
- विपुल के पक्ष में डीएम-सिटी मजिस्ट्रेट से मिले बीएड छात्र
शाहजहांपुर। जीएफ कॉलेज के गैर अल्पसंख्यक छात्रों की बीएड परीक्षा कराने की मांग कर रहे छात्र विपुल शुक्ला को कई गंभीर आरोप लगाकर कॉलेज से निलंबित कर दिया गया है। सेल्फ फाइनेंस हेड की ओर से की गई इस कार्यवाही की निंदा करते हुए छात्रों ने सांसद समेत प्रशासनिक अधिकारियों से निलंबन वापस लेने और परीक्षा कराने की मांग की है।
गौरतलब है कि जीएफ कॉलेज ने वर्ष 2009-10 में बीएड के लिए 100 छात्रों का प्रवेश लिया था, जिसमें 50 छात्र अल्पसंख्यक और इतने ही गैर अल्पसंख्यक वर्ग के थे।
चूंकि यह सत्र शून्य घोषित कर दिया गया था, लिहाजा इन छात्रों की परीक्षा विश्वविद्यालय ने नहीं कराई। मामला कोर्ट तक पहुंचा और कोर्ट ने छात्रों के भविष्य को देखते हुए उनकी परीक्षा कराए जाने के निर्देश दिए। विभाग ने अल्पसंख्यक छात्रों की तो परीक्षा करा दी, लेकिन गैर अल्पसंख्यक छात्र आज भी परीक्षा की मांग को लेकर दर-दर भटक रहे हैं। कभी विश्वविद्यालय तो कभी जिला प्रशासन की चौखट पर माथा टेकने के बाद आखिर छात्र-छात्राओं ने पिछले माह कलक्ट्रेट में क्रमिक अनशन भी शुरू किया, जिसे डीएम ने परीक्षा कराने का आश्वासन देकर खत्म करा दिया।
इसके बाद भी जब परीक्षा नहीं हुई तो छात्रों ने जीएफ कॉलेज में हंगामा काटा, इस दौरान सेल्फ फाइनेंस हेड प्रो. एसएन अग्निहोत्री और पुलिस से उनकी नोकझोंक भी हुई। छात्रों का आरोप था कि विभाग के हेड प्रो. अग्निहोत्री ने नेतृत्वकर्ता विपुल शुक्ला को तमाम प्रकार की धमकियां भी दीं, जिसकी जानकारी छात्रों ने सिटी मजिस्ट्रेट को दे दी थी।
छात्रों के आंदोलन से उकताए विभाग के हेड प्रो. अग्निहोत्री ने 25 सितंबर को अपने बीएड साथियों का नेतृत्व करने वाले और एमए फाइनल (भूगोल) के छात्र विपुल शुक्ला को निलंबित कर दिया। इतना ही नहीं अग्रिम आदेशों तक महाविद्यालय की 100 मीटर परिधि में प्रवेश भी प्रतिबंधित कर दिया है।
जीएफ कॉलेज बीएड छात्र संघर्ष समिति की सचिव विम्मी की शिकायत पर सांसद मिथिलेश कुमार ने डीएम को पत्र भेजकर छात्रों के खिलाफ किसी भी प्रकार की कार्यवाही नहीं होने देने को कहा है। इधर, छात्रों ने सांसद के अलावा डीएम और सिटी मजिस्ट्रेट को भी पत्र देकर विपुल शुक्ला को बहाल कराने तथा बीएड परीक्षा कराए जाने की मांग की है। बता दें कि विपुल शुक्ला छात्र संघर्ष समिति के अध्यक्ष भी हैं।
विपुल पर यह हैं आरोप
कई बार कक्षा से जबरदस्ती विद्यार्थियों को निकालना और कॉलेज बंद कराना, एमए भूगोल फाइनल में प्रवेश लेने के बाद भी कक्षा में नाम न लिखवाना, महाविद्यालय परिसर में उदंड, अराजक और बाहरी तत्वों खासकर मुहल्ला दलेलगंज निवासी राशिद कुरैशी के साथ शिक्षकों, शिक्षणेत्तर कर्मचारियों, पुलिस अधिकारियों की उपस्थिति में गालियां एवं अनर्गल आरोप लगाना तथा घोर अनुशासनहीनता करना शामिल हैं।
आज से होना था
बीएड छात्रों ने परीक्षा कराए जाने की मांग को लेकर आज पहली अक्तूबर से कॉलेज परिसर में आमरण अनशन शुरू करने का ऐलान किया था, लेकिन इंप्रूवमेंट परीक्षा के मद्देनजर उन्होंने यह आंदोलन स्थगित कर दिया था, ताकि कॉलेज में होने वाली परीक्षा में किसी प्रकार का व्यवधान न पड़े।